বাংলাদেশে আর্সেনিক সমস্যা
২০১০ খ্রিস্টাব্দে "ল্যানসেট" সাময়িকীতে প্রকাশিত একটি গবেষণা প্রবন্ধ থেকে জানা যায়, আর্সেনিকযুক্ত পানি পান করলে মৃত্যু ঝুঁকি বেড়ে যায়। পানিতে কী পরিমাণ আর্সেনিক আছে এবং একজন ব্যক্তি কতদিন যাবৎ এই পানি পান করছেন, তার উপর মৃত্যুঝুঁকি নির্ভর করে। আর্সেনিকের বিষক্রিয়া মৃত্যুর প্রধান কারণ না হলেও তা মৃত্যুঝুঁকি বাড়িয়ে দেয়। প্রতিদিনের মোট আর্সেনিক গ্রহণ ও প্রস্রাবে আর্সেনিকের পরিমাণের মধ্যে সম্পর্ক রয়েছে। পানিতে আর্সেনিক বেশি থাকলে মৃত্যুঝুঁকিও বেশি। আড়াইহাজারে করা এ গবেষণায় দেখা গেছে, আর্সেনিকযুক্ত পানি পানের কারণে সাধারণ রোগে গড়ে মৃত্যুঝুঁকি ২১%, এবং দীর্ঘস্থায়ী রোগে মৃত্যুঝুঁকি ২৪% বেড়েছে। দীর্ঘস্থায়ী রোগে মৃত্যুহার বৃদ্ধিতে আর্সেনিকের সম্পৃক্ততার ব্যাপারটি আগেও, যুক্তরাষ্ট্র, চিলি, আর্জেন্টিনা, তাইওয়ান এবং বাংলাদেশের মতলবে করা বিভিন্ন গবেষণায় পাওয়া গিয়েছিলো। প্রতি লিটার পানিতে ১৫০ মাইক্রোগ্রাম আর্সেনিক পান করার ফলে ক্রনিক ডিজিজ, যথা ক্যান্সার, হৃদরোগ, ডায়বেটিসের মতো রোগে আক্রান্ত ব্যক্তির মৃত্যুঝুঁকি ৬৪% বেড়েছে। সাধারণ রোগে আক্রান্ত রোগীর মৃত্যুঝুঁকিও বাড়ে প্রায় সমপরিমাণে। গবেষকদের মত, আর্সেনিকযুক্ত পানি পান না করলে এই মৃত্যু কম হতো।
বার্ণিশ
স্বাস্থ্যগত এবং পরিবেশগত ঝুঁকির কারণে দ্রাবক-ভিত্তিক বার্ণিশের পরিবর্তে জল-ভিত্তিক বার্ণিশ উন্নয়নে অনেক কাজ হয়েছে। এই বার্ণিশগুলি যথেষ্ট কম বিষাক্ত এবং পরিবেশগতভাবে বন্ধুত্বপূর্ণ, এবং অনেক ক্ষেত্রে এর ফলাফলও হয় চমৎকার। যদিও জল-ভিত্তিক বার্ণিশের ধোঁয়াগুলি কম বিপজ্জনক এবং দ্রাবক ভিত্তিক বার্ণিশের মত দাহ্যতা সমস্যা নেই, বরং এর দ্বারা বার্ণিশ করা পণ্যও দ্রূত শুকিয়ে যায় এবং দূর্গন্ধও হয় কম, কিন্তু জল-ভিত্তিক বার্ণিশের দ্বারা উৎপন্ন বস্তুকণা যা বায়ু থেকে ফুসফুসের ভিতর প্রবেশ করে ক্ষতিসাধন করতে পারে, তাই সঠিক প্রতিরক্ষামূলক পোশাক এখানেও ধারণ করা প্রয়োজন। উপযোগিতার ভিত্তিতে দ্রাবক-ভিত্তিক স্পষ্ট এবং রঙিন বার্ণিশের পরিবর্তিতে জল-ভিত্তিক রঙ্গিন বার্ণিশের ব্যবহার বিভিন্ন অটোমোবাইল এবং অন্যান্য অনুরূপ শিল্পে বৃদ্ধি পায়। তবে জল-ভিত্তিক বার্ণিশ ব্যাপকভাবে কাঠের আসবাবপত্রেই ব্যবহার করা হয়।